ເກົາຫຼີ​ໃຕ້ ​ຕັ້ງຂໍ້ສົງໄສ ຕໍ່ການປ່ອຍດາວ​ທຽມ ຂອງເກົາຫລີເໜືອ​ (ສະໄລດ໌)
ກຸງ​ໂຊ​ລບໍ່​ຮູ້​ວ່າ ​ດາວ​ທຽມ​ນີ້ ​ປະຕິບັດພາລະກິດ​ອັນ​ໃດກັນແທ້ ແຕ່ກໍ​ເວົ້າວ່າ ມັນເປັນ​ການ​ທົດ​ລອງ ​ຍິງລູກ​ສອນ​ໄຟ​ຂີ​ປະ​ນາ​ວຸດ ຫຼາຍກວ່າ. ​
ເກົາຫຼີໃຕ້ໄດ້ຮັບຮູ້ວ່າ ດາວທຽມທີ່ຈະຫຼວດໄລຍະໄກຂອງເກົາຫຼີ ເໜືອໄດ້ນໍາຂຶ້ນໄປປ່ອຍນັ້ນ ກໍາລັງໂຄຈອນອ້ອມໂລກຢ່າງເປັນ ປົກກະຕິ ແຕ່ກໍເວົ້າວ່າ ຕົນກໍາລັງສຶກສາເບິ່ງວ່າ ດາວທຽມດັ່ງກ່າວ ນີ້ໃຊ້ການໄດ້ດີແທ້ບໍ່ ທ່ານ Kim Min-seok ໂຄສົກກະຊວງປ້ອງກັນປະເທດເກົາຫຼີໃຕ້ ກ່າວໃນວັນພະຫັດມື້ນີ້ວ່າ ກຸງໂຊລບໍ່ຮູ້ວ່າດາວທຽມນີ້ປະຕິບັດ ພາລະກິດອັນໃດກັນແທ້ ແຕ່ໂຄສົກໄດ້ປະນາມການຍິງຈະຫລວດ ຂຶ້ນເພື່ອປ່ອຍດາວທຽມດັ່ງກ່າວນີ້ວ່າ ແມ່ນການທົດລອງຍິງລູກ ສອນໄຟຂີປະນາວຸດ ຫຼາຍກວ່າ ໃນຄໍາເຫັນທີ່ສະທ້ອນເຖິງຄວາມເປັນຫ່ວງຂອງນາໆຊາດນັ້ນ ໂຄ ສົກ Kim ເວົ້າວ່າ ການປ່ອຍດາວທຽມດັ່ງກ່າວສະແດງໃຫ້ເຫັນວ່າ ເກົາຫຼີເໜືອກໍາລັງ ຫຍັບເຂົ້າໃກ້ຂຶ້ນອີກ ການພັດທະນາເທັກໂນໂລຈີທີ່ຕ້ອງການເພື່ອຍິງລູກສອນໄຟຂີປະນາວຸດຂ້າມທະວີບ ພຽງຢາງເວົ້າວ່າ ຕົນພຽງແຕ່ຕັ້ງໃຈຈະສົ່ງດາວທຽມພະຍາກອນອາກາດ ຂຶ້ນສູ່ວົງໂຄຈອນເທົ່ານັ້ນ ສະພາຄວາມໝັ້ນຄົງສະຫະປະຊາຊາດໄດ້ປະນາມການປ່ອຍດາວທຽມ ຂອງເກົາຫຼີເໜືອໃນວັນພຸດວານນີ້ວ່າ ເປັນການຝ່າຝືນການລົງໂທດ ທີ່ຫ້າມບໍ່ໃຫ້ເກົາຫຼີເໜືອທໍາການທົດລອງລູກສອນໄຟ ແລະລະເບີດນີວເຄຼຍໃດໆ ທ່ານນາງ Susan Rice ເອກອັກຄະລັດ ຖະທູດສະຫະລັດປະຈໍາສະຫະປະຊາຊາດເວົ້າວ່າ ເລື້ອງນີ້ຄວນຈະມີຜົນສະທ້ອນຢ່າງໃດຢ່າງນຶ່ງ ຕໍ່ເກົາຫຼີເໜືອ :